Ego Hugo, dux Burgundie, notum facio omnibus presentibus et futuris, quod Hugo Marescalcus de Visni et Bernardus, frater ejus, dederunt Deo et Sancte Marie et monachis de Firmitate quicquid habebant in decima de Suxe, et unum mansum quem tenebant ab Ulduino de Igurnai, ipso Ulduino laudante et concedente. Hoc autem fecerunt per manum meam, quem responsorem pacis et testem hujus facti esse firmiter in manu domni Guillelmi abbatis de Firmitate, anno dominice incarnationis millesimo C°LXX°VI°, et ex hoc habuerunt XVIII libras et duas vaccas. Hujus rei testes sunt: Hugo, prior Firmitatis; Robertus de Vinue, conversus; Ulduinus de Igurnai; Guillelmus, vicarius Eduensis; Barnuinus de Droia; Hugo de la mace.....a camerarius meus.